# Paula Anacaona

Paula Anacaona (1977ko uztailaren 21a) frantziar itzultzailea, idazlea eta editorea da. Brasilgo literaturan espezializatutako argitaletxe bat sortu zuen.

## Biografia

Paula Anacaona 1977ko uztailaren 21ean jaio zen. Mestizoa da, ama frantziarra eta aita venezuelarra ditu. Aitak familia utzi zuen. Heldua zela, Anacaona izengoitia hautatu zuen berarentzat: Tainoetako (Antilletako lehen herria) printzesa eta erreginaren izena, zeinak Kristobal Kolonen tropei aurre egin zien.
Hogei urte zituela, Paula Anacaonak Brasil deskubritu zuen. Brasilgo literatura klasikoa irakurri zuen, eta Ferrézen eta arraza-gutxiengoen idazkiak deskubritu. 2009an, Anacaona argitaletxea sortu zuen, Brasilgo literatura garaikidea eta alternatiboa zabaltzeko.
Berrogeita hamar liburu baino gehiago itzuli ditu, Anacaona argitaletxearentzat eta beste argitaletxe batzuentzat. Bestalde, nazioarteko hainbat erakunderentzat egiten du lan, ingelestik itzuliz.
2018an, Tatou lehen eleberria argitaratu zuen. Gai nagusia arraza eta gizarte mestizajea da, baita emakume beltzek Frantziako eta Brasilgo gizarteetan duten lekua ere.
2019an, Paula Anacaonak 1492, Anacaona, l'insurgée des Caraïbes (1492, Anacaona, Karibeko matxinatua) argitaratu zuen, Claudia Amaralen ilustrazioekin Anacaona erreginaren historiari eta Antilletako lehen herriei buruzkoa.

## Kritikaren harrera

Paula Anacaona Solitude la flamboyante obraren egilea da (2020): Solitude Guadalupeko figura historiko bat da, zeina, 1802an, esklabotza berrezartzearen aurka borrokan ari ziren esklabo beltzen erresistentziaren ikur bihurtu zen. France Info-ko kazetari Philippe Triayren ustez, Paula Anacaona «ikerketa historiko sendoetan» oinarritzen da, Solitude bizitzaren bidez, uharteko ekonomia eta plantazioen antolaketa gogora ekartzeko.

## Argitalpenak

* Tatou, Anacaona éditions, 2018, 245 p. (ISBN 978-2-918799-96-2)
* 1492, Anacaona, l'insurgée des Caraïbes, Claudia Amaralen ilustrazioak, Anacaona éditions, 2019, 188 or. (ISBN 978-2-490297-01-6)
* Solitude la flamboyante, Claudia Amaralen ilustrazioak, Anacaona éditions, 2020, 230 or.
* Gaïa changera le monde, Claudia Amaralen ilustrazioak, Anacaona éditions, 2021, 47 or. (ISBN 978-2-490297-05-4)
* Maria Brandao, nos pas viennent de loin, Anacaona éditions, 2023, 308 or. (ISBN 978-2-490297-25-2)

## Erreferentziak

* ↑ Anacaona, Paula (1977-....). .
* ↑ "Paula ANACAONA, éditrice décoloniale" Amadou Bal BA. 10 juillet 2023.
* 1 2 Márcia Bechara. (2018-06-04). RFI Convida - Modelo de integração é de "indiferença às diferenças": romance de escritora franco-brasileira discute lugar da mulher mestiça entre Brasil e França. .
* 1 2 Anacaona, la reine taïno insurgée des Caraïbes, une histoire encore méconnue. 2019-10-14.
* ↑ Portrait: Paula Anacaona. 2021-08-24.
* ↑ Nadale, Acèle. (2022-02-11). #42 Paula Anacaona - Comment j'ai lancé ma maison d'édition spécialisée dans la littérature brésilienne. .
* ↑ Triay, Philippe. (2020-12-01). La bibliothèque universitaire accueille l’autrice et éditrice Paula Anacaona.. .
* ↑ Triay, Philippe. (2020-12-29). Dans un roman illustré, l’autrice et éditrice franco-brésilienne Paula Anacaona revient longuement sur l’histoire de la mulâtresse Solitude, figure emblématique de la résistance guadeloupéenne au rétablissement de l’esclavage par Napoléon Bonaparte en 1802.. .

## Kanpo estekak

* Datuak: Q118926453